ઘણી વાર પેશન્ટને રોગ કરતાં રોગના નામની અસર વધારે થતી હોય છે…’ડોક્ટર સુજલે ભગવતભાઈના હાથમાં એક પુસ્તક મૂકતાં કહ્યું, ‘અંકલ, આ પુસ્તકમાં એવા લોકોના ઈન્ટરવ્યુઝ છે જેઓ પેરેલિસિસનો ભોગ બન્યા પછી પણ યોગ્ય અને સમયસરની સારવાર પછી સાજા થઈ સામાન્ય માણસ જેવું જીવન જીવતા થઈ ગયા છે…તમે એ વાંચજો અને બહેનને પણ વાંચી સંભળાવજો…’ ‘ડોક્ટરસાહેબ’, ભગવતભાઈએ પુસ્તક લેતાં કહ્યું, ‘તમે આજે મારા મન પરથી મોટો બોજ દૂર કરી નાખ્યો…ભગવાનને પ્રાર્થના કરું છું કે આ પુસ્તકમાં જે જે દર્દીઓના કિસ્સાઓ નોંધાયા છે એમાં એક ઓર દર્દીનો કિસ્સો પણ ઉમેરાય….